cyanic-selkie/wikianc huggingface dataset:
Ikšķiles viduslaiku baznīca
Ikšķiles viduslaiku baznīca bija dievnams Ikšķilē, pašreizējā Svētā Meinarda salā. Baznīca un Ikšķiles viduslaiku pils ir vecākās mūra celtnes Baltijā. Nosaukta Svētās Marijas vārdā.
Vēsture
Dievnams bija 22×11 m liels, celts no kaļķakmens mūra. Draudzes telpā (11,25×11 m) esošais stabs telpu sadalīja divos jomos. Baznīcas plānā un būvformās novērojams Gotlandes viduslaiku baznīcu romānikas stils. Baznīca bija Baltijai neraksturīgā agrīno viduslaiku divjomu baznīcas tipa.
Vairākas reizes līdz 17. gadsimtam baznīca postīta karos. Nopostīta 1656. gada Otrajā Ziemeļu karā. Pēc tam tika veikta atjaunošana un daļēja pārbūve. 1688. gadā, iespējams, Ruperta Bindenšū vadībā veikts plašs remonts. Baznīca izpostīta Lielajā Ziemeļu karā 18. gadsimta sākumā, pēc tam atjaunota. 1864. gadā pie baznīcas novietota bīskapa Meinarda piemiņas plāksne. No 1879. līdz 1881. gadam Johana Daniela Felsko vadībā notika liela pārbūve.
Baznīca nopostīta Pirmā pasaules kara laikā. 1926. gadā tika izstrādāts atjaunošanas projekts, kuru nerealizēja. Līdz mūsdienām ir saglabājušās baznīcas drupas. 1960. gadu sākumā tika veikta uzmērīšana, arheoloģiskie izrakumi. Vēl tika veikta mūru nostiprināšana un konservācija. Arheologa Jāņa Graudoņa vadībā viss arheoloģiskais komplekss tika izpētīts no 1968. līdz 1975. gadam. Pēc tam līdz 1976. gadam ap baznīcu un pili uzbērta mākslīga sala. 1999. gadā salu nosauca Svētā Meinarda vārdā. Sala pasludināta par svētvietu. Salā uzstādīts 10 m augsts metāla krusts un akmens altāris.
Kopš 1990. gadiem pie baznīcas tiek organizētas Svētā Meinarda dienas.
Brigita Stoniene
Brigita Stoniene (lt; dzimusi kā Brigita Laurušaite) ir Lietuvas šahiste.
Biogrāfija
Kauņas šaha skolas audzēkne. Lietuvas šaha meistara Toma Lauruša vecākā māsa. Treneris - FIDE meistars Laimutis Šolis. Divkārtējā Lietuvas jauniešu čempionāta uzvarētāja U-18 vecuma grupā (2008, 2009). Pārstāvējusi Lietuvu Pasaules un Eiropas jauniešu šaha čempionātos. 2009. gada Lietuvas sieviešu šaha čempionātā ierindojusies 5. vietā. Beigusi Kauņas ģimnāziju Varpo. Strādājusi par Kauņas jauno šahistu kluba Trys nuliai ("Trīs nulles") filiāles direktori.
Piedalījusies 2009. gada Latvijas šaha čempionātā atpūtas bāzē "Mežezers" Pļaviņu novadā.
Alūksnes luterāņu baznīca
Alūksnes evaņģēliski luteriskā baznīca ir 18. gadsimta otrajā pusē celta Latvijas Evaņģēliski luteriskā baznīcas baznīca, kas atrodas Alūksnes novada Alūksnē. Baznīcas celšanas iniciators bija Alūksnes muižas īpašnieks Oto Hermanis fon Fītinghofs, tās arhitekts — Kristofs Hāberlands.
Vēsture
Kaut arī Livonijas ordeņa mestrs Burhards fon Dreilēbens 1341. gadā asignēja līdzekļus Alūksnes baznīcas celtniecībai, nav zināms vai tā tika uzcelta, jo baznīca pie Alūksnes pils rakstos pirmoreiz minēta 1431. gadā. Poļu valdīšanas laikā baznīcu piešķīra jezuītiem, bet draudzes dievkalpojumi notika Lāzberģī un Zeltiņos. 1683. gadā par Alūksnes pils draudzes mācītāju tika iecelts Ernsts Gliks. Pirmā Alūksnes luterāņu baznīcas ēka tika uzcelta 1688. gadā, bet tā tika nopostīta Ziemeļu kara laikā 1702. gadā.
Tagadējā baznīca celta no 1781. līdz 1788. gadam. Baznīca iesvētīta 1788. gada 23. februārī. B. T. Fītinghofs baznīcai dāvāja gleznas, bet 1849. gadā A. Fītinghofs — divus lielus svečturus, kuri simbolizēja Veco un Jauno Derību. Baronese Katrīna Fītinghofa baznīcai novēlēja sudraba vīna kannu. 1885. gada 13. oktobrī tika iesvētīta Augusta Martina būvētās ērģeles. No 1889. gada ap baznīcu izbūvēja akmens sētu, bet 1923. gadā — ierīkoja elektrību. 1935. gadā baznīcā uzstādīja piemiņas plāksni Pirmajā pasaules karā un Latvijas brīvības cīņās kritušajiem draudzes locekļiem. 1993. gadā baznīcas galvenās ieejas velvēs tika uzstādītas A. Zelča veidotās Aristoteļa un Platona skulptūras, kas ir agrāk nopostīto skulptūtu kopijas. 2000. gadā restaurēta nezināmā autora altārglezna "Kristus kristīšana". 2005. gadā atklāta piemieņas plāksne Ernstam Glikam. 2006. gadā pabeigta ērģeļu restaurācija.
Torņa augstums ir 55,5 metri ar gaili tā spicē. Baznīca celta no kaltiem laukakmeņiem. Baznīca ir valsts nozīmes arhitektūras piemineklis. Bez pašas baznīcas valsts nozīmes mākslas piemineklis ir 18. gadsimta astoņdesmito gadu altāris, kancele, durvju komplekti un interjera dekoratīvā apdare, kā arī 1885. gada ērģeles. Baznīcā atrodas vērtīga grāmata — Glika Bībeles tulkojums.
Mezenhimālās cilmes šūnas
Mezenhimālās cilmes šūnas (MCŠ) jeb multipotentās mezinhimālās stromālās šūnas ir polifirējošas fibroblastu šūnas, kas sākotnēji izdalītas no kaulu smadzenēm (4). MCŠ ir gandrīz visos audos, in vitro tām ir spēja diferencēties vairākos šūnu tipos – osteoblastos, hondrocītos, adipocītos, miocītos (1, 2). Tās izdala no kaulu smadzeņu stromas, kaulu plēvēm, placentas, nervu audiem, taukaudiem (3). Mezenhimālajām cilmes šūnām piemīt spēja regulēt imūno reakciju, tām ir spēcīgi audu aizsardzības un reparatīvie mehānismi. Mezenhimālajām cilmes šūnām piemīt reparatīvais mehānisms, kas izmanto parakrīno signālu pārvadi, tādā veidā atbrīvojot bioloģiski aktīvās molekulas, kas ietekmē šūnu migrāciju, polifirēšanos un apkārt esošo šūnu izdzīvošanas spējas (1). Ņemot vērā to īpašības, tās ir viegli pielietojamas in vitro pētījumos (2). Tās ir ļoti viegli pavairojamas ex vivo vairākās pasāžās, nezaudējot to pašatjaunošanās un dzīvot spēju (1). Tās dod iespēju pētīt ne tikai dažādu vielu citoprotektīvās īpašības, bet arī to ietekmi uz šūnu diferenciāciju (5).
Starptautiskā šūnu terapijas apvienība ir noteikusi minimālos kritērijus mezenhimālo cilmes šūnu definēšanai:
Vēsture
1924. gadā krievu pētnieks Aleksandrs Maksimovs ar histoloģiskiem paņēmieniem identificēja šūnas ar mezenhīmu, kas spēj diferencēties par dažādām asins šūnām (10). Apmēram, 40 gadus vēlāk, 1960. gadā pētnieks Ernests Mc.Kuloks un Džeimss Tlls identificēja klonu īpašības šūnām (11). Pagāja vēl viena dekāde kamēr izveidota ex vivo metode, kas ļāva multipotento kaulu smadzeņu šūnu izpēti. 1970. gadā Frīdenšteina izpētes komanda izveidoja pirmos protokolus darbam ar mezenhimālajām cilmes šūnām, Simtiem klīniskie pētījumi, izmantojot mezenhimālās cilmes šūnas, uzsākās 1995. gadā. Interesanti, ka bija jāsagaida gadsimtu mija — 2000. gads, kad šīs šūnu pielietošanas protokoli un pašas šūnas radīja pietiekamu uzticību un ticamību pētnieku vidū, lai tās izmantotu kā stabilu un drošu pētniecības instrumentu (12).
Mezenhimālo cilmes šūnu pielietojums
Gan preklīniskajos, gan klīniskajos pētījumos pierādītas transplantēto mezenhimālo cilmes šūnu efektīva ārstnieciska iedarbība. Tās veicina bojātu audu atjaunošanos un reģenerāciju, neatkarīgi no orgāna un specifiskas slimības veida. Ir divas pieejas mezenhimālo cilmes šūnu izmantošanai un transplantēšanai. Pirmais veids ir intravenoza šūnu ievadīšana injekcijas veidā, šajā gadījumā šūnas pa asinsvadiem nonāk bojātajos audos, iekaisuma vietās. Otra pieeja ir lokāla injekcija artērijā, kas palielina mezenhimālo cilmes šūnu devu daudzumu bojātajos audos. Ņemot vērā to spējas tiek uzskatīts, ka šīm šūnām ir lielisks potenciāls dažādu autoimūnu, iekaisuma un deģeneratīvo slimību ārstniecībā.
Pārkinsona slimības ārstēšana
Pārkinsona slimība, kas ir neirodeģeneratīva slimība, rezultātā tiek zaudēts liels daudzums dopamīnenerģisko neironu. Mezenhimālās cilmes šūnas palielina tirozīnhidroksilāzes daudzumu pēc to transplantācijas pelē. MCŠ sekretē trofiskos faktorus, piemēram, asinsvadu endotēlija augsānas faktoru, neitrofīna-3, HGF un BDNF, veicinot neironu aizsardzību, bez šūnu diferenciācijas neironos. (5).
Alcheimera slimības ārstēšana
Alcheimera slimība ir viena no biežāk sastopamajām neirodeģeneratīvajām slimībām. Tās klīniskās izpausmes ir atmiņas zudums, intelekta zudums, vājprāts. Zinātnieki izpētījusi, ka neiropatoloģisko deficītu varētu ārstēt ar cilmes šūnu terapiju. Mezenhimālās cilmes šūnas šādā modelī aktivizē mikroglijas šūnas, kas palielina Aβ- enzīma degradāciju un samazina citokīna ekspresiju iekaisuma procesā. Pēdējos pētījumos uzrādās, ka tām ir spēja ietekmēt T-šūnas un tās palielina neirālo šūnu izdzīvotību in vitro un in vivo pētījumos (6).
Autoimūno saslimšanu ārstēšana
Mezenhimālās cilmes šūnas izmanto arī, lai mazinātu imūnās sistēmas traucējumus, jo MCŠ piemīt spēja regulēt imūnās atbildes. Reimatoīdā artrīta gadījumā, dzīvnieku modeļos tika konstatēts, ka MCŠ samazina slimības progresiju un veicina atveseļošanos. Injicējot cilvēka mezenhimālās cilmes šūnas pelē uzrādīja, ka šūnas veicina un palielina iekaisuma atbildi dzīvniekam. Palielinājās Th1 un Th17 antigēna specifiskās šūnas, kuras samazina citokīnus un palielina IL-10 sekrēciju (7).
Vēža ārstēšana
Arvien plašāki mezenhimālo cilmes šūnu pētījumi norāda uz to, ka tām ir spēja pārvietot  pretvēža aģentus. Pretvēža aģentos, ko pārnes MCŠ, pārsvarā iekļauj retrovīrusu un adenovīrusu vektorus, kas ekspresē vēža supresīvos gēnus, kā arī onkolītiskos vīrusus un zāļu polifēriskās nanodaļiņas. Pirmā pieeja vēža ārstniecībā ar mezenhimālajām cilmes šūnām bija tieša interferona beta gēna pārnese, šāds modelis samazina audzēja attīstību. Mezenhimālās cilmes šūnas nav vienkāršs vektors, iespējamais tiešais MCŠ  efekts uz vēža šūnu augšanu un attīstību (9).
Izmantotā literatūra
1.	Maxson S., Lopez E.A., Yoo D., Danilkovitch-Miagkova A.,Leroux M.A., 2012, Concise Review: Role Of Mesenchymal Stem Cells In Wound Repair Stem Cells Translational Medicine Vol: 1:142–149 pp. Http://Dx.Doi.Org/10.5966/Sctm.2011 0018 2.	Meier R.P.H., Müller Y.D.,Morel P.,Gonelle-Gispert C., Bühler L.H., 2013, Transplantation Of Mesenchymal Stem Cells For The Treatment Of Liver Diseases, Is There Enough Evidence? Stem Cell Res. Vol: 11, 1348–1364 pp. 3.	Ma S.,Xie N., Li W.,Yuan B.,Shi Y.,Wang Y.,2014,Immunobiology Of Mesenchymal Stem Cells, Cell Death And Differentiation Vol: 21, 216–225         pp. 4.	Park J.S., Suryaprakash S., Lao Y.H., Leong K.W., 2015,  Engineering Mesenchymal Stem Cells For Regenerative Medicine And Drug Delivery Methods Accepted 2 March 2015, Http://Dx.Doi.Org/10.1016/J.Ymeth.2015.03.002. 5.	Wang F, Yasuhara T, Shingo T, Kameda M, Tajiri N, Yuan WJ, Kondo A, Kadota T, Baba T, Tayra JT, Kikuchi Y, Miyoshi Y, Date I, Shin JY, Park HJ, Kim HN, Oh SH, Bae JS, Ha HJ, Lee PH, BMC Neurosci. 2010 Apr 26; 11:52. 6.	Mesenchymal stem cells enhance autophagy and increase β-amyloid clearance in Alzheimer disease models. Autophagy. 2014 Jan; 10(1):32-44. 7.	Wehrens EJ, Prakken BJ, van Wijk F, Review T cells out of control--impaired immune regulation in the inflamed joint, Nat Rev Rheumatol. 2013 Jan; 9(1):34-42. 8.	Sheng H, Wang Y, Jin Y, Zhang Q, Zhang Y, Wang L, Shen B, Yin S, Liu W, Cui L, Li N., A critical role of IFNgamma in priming MSC-mediated suppression of T cell proliferation through up-regulation of B7-H1.Cell Res. 2008 Aug; 18(8):846-57. 9.	Mesenchymal stem cells as delivery vectors for anti-tumor therapy Zhenzhen Li, Dongmei Fan, Dongsheng Xiong, doi: 10.3978/j.issn.2306-9759.2015.03.01 10.Wan C, He Q, McCaigue M, Marsh D, Li G (2006). “Nonadherent cell population of human marrow culture is a complementary source of mesenchymal stem cells (MSCs)”.Journal of Orthopaedic Research 24 (1): 21–8. 11.Becker AJ, McCULLOCH EA, Till JE (1963). “Cytological Demonstration of the Clonal Nature of Spleen Colonies Derived from Transplanted Mouse Marrow Cells”. Nature 197(4866): 452–4. 12.Wang S et al. (2012). “Clinical applications of mesenchymal stem cells”. Jour of Hematology and Oncology (19).
Rjabki
Rjabki ir ciems Sakstagala pagastā, Rēzeknes novadā. Atrodas 224 km attālumā no Rīgas.
Trebīne
Trebīne (de) ir pilsēta Vācijā, Brandenburgā, Teltovas-Flēmingas apriņķī, 36 kilometrus uz dienvidrietumiem no Berlīnes, pie Hāfeles pietekas Nutes.
Sadraudzības pilsētas
Trebīnes sadraudzības pilsētas ir:
Mets Tārgets
Mets Tārgets (en, dzimis ) ir angļu futbolists, spēlē aizsarga pozīcijā. Kopš 2022. gada Tārgets pārstāv Anglijas Premjerlīgas komandu Newcastle United, kas viņu īrē no Aston Villa F.C. Iepriekš Tārgets ir spēlējis Southampton FC un Fulham FC.
Jeruzalemes "Beitar"
Jeruzalemes "Beitar" (he; Moadon Kaduregel Beitar Yerushalayim) ir profesionāls Izraēlas futbola klubs no Jeruzalemes, kas pašlaik spēlē Izraēlas Premjerlīgā.
Klubs tika dibināts 1936. gadā un savas mājas spēles aizvada Teddy Stadium stadionā, kurā ir 31 733 skatītāju vietas. Kluba tradicionālās krāsas ir melns un dzeltens. Klubs ir sešas reizes uzvarējis Izraēlas Premjerlīgā, kā arī ieguvis astoņus Izraēlas kausus. "Beitar" ir viens no valsts visatbalstītākajiem klubiem. Kluba atbalstītāji tiek vainoti rasismā pret arābiem un musulmaņiem. "Beitar" ir vienīgais Izraēlas klubs, kurā nekad nav spēlējuši arābu futbolisti.
Ķelēnu kalns
Ķelēnu kalns ir 294,5 m augsts paugurs Vidzemes augstienes Vestienas paugurainē, ceturtais augstākais paugurs Latvijā. Atrodas pie autoceļa V884, aptuveni puskilometru no Viešūra ezera. Iekļauts Gaiziņkalna dabas parkā. Kalna relatīvais augstums ir 61,2 m — gandrīz tikpat, cik Gaiziņkalnam.
Ķelēnu kalns ir paugurmasīvs ar vairākām virsotnēm, viena no tām – Augstumkalns (~280 m v.j.l.).
Ardatovas rajons (Mordvija)
Ardatovas rajons (ru, myv, mdf) ir viens no 22 Mordvijas republikas rajoniem, Krievijā. Tas atrodas Mordvijas ziemeļaustrumos. Rajona administratīvais centrs ir Ardatova. Ardatovas rajonā 2016. gadā dzīvoja 26,2 tūkstoši iedzīvotāju. Lielākās etniskās grupas ir erzji (57%) un krievi (41%).
Čašņiki
Čašņiki ir pilsēta Baltkrievijā, Vitebskas apgabalā, Čašņiku rajona centrs.
Vēsture
Rakstos pirmoreiz minēta 1504. gadā. Atradās Lietuvas lielkņazistes sastāvā. Livonijas kara laikā pie Čašņikiem notika divas kaujas (1564. un 1567. gadā), kurās Lietuvas karaspēks sakāva krievu spēkus. Pilsēta pievienota Krievijai pēc Polijas Otrās dalīšanas 1793. gadā. 1812. gada kara laikā 1812. gada 31. oktobrī pie pilsētas notika kauja, kurā krievi ģenerāļa Vitgenšteina vadībā sakāva frančus maršala Perēna vadībā. 19. gadsimtā Čašņiki kļuva par ievērojamu ebreju centru, absolūtais vairākums pilsētas iedzīvotāji bija ebreji. Otrā pasaules kara laikā no 1941. gada jūlija līdz 1944. gada jūnijam - vācu okupācijā. Holokaustā gandrīz visi pilsētas ebreju iedzīvotāji tika iznīcināti.
Ekonomika
Pilsētā atrodas papīrfabrika "Krasnaja zvezda".
Cilvēki
Čašņiki ir ebreju rakstnieka S. Anska (С. Ан-ский, 1863-1920) dzimtā pilsēta.
Zaha Hadīda
Zaha Mohameda Hadīda (en, ar;  — ) bija Irākas izcelsmes britu dekonstruktīvisma arhitekte. 2004. gada Prickera balvas un 2010. un 2011. gada Sterlinga balvas laureāte. Rema Kolhāsa skolniece un pirmā sieviete, kas saņēmusi Prickera balvu.
Dzimusi Bagdādē. No 1972. līdz 1977. gadam mācījās Londonā Arhitektūras Asociācijas skolā (Architectural Association School of Architecture). Strādājusi Rema Kolhāsa birojā. 1980. gadā nodibināja atsevišķu arhitektu biroju.
Lapmežciems (Dundagas pagasts)
Lapmežciems ir apdzīvota vieta Talsu novada Dundagas pagastā. Izvietojies pagasta ziemeļu daļā pie autoceļa V1365 vietā, kur Pitragsupes augštece šķērso Šlīteres Zilos kalnus, 15 km no pagasta centra Dundagas, 50 km no novada centra Talsiem un 169 km no Rīgas.
24. līnija (Jūrmala)
24. līnija ir iela Jūrmalā, Lielupes apkaimē. 24. līnija sākas krustojumā ar Meža prospektu un beidzas meža rajonā. Kopējais ielas garums ir 200 metri, tā ir klāta ar grants segumu. 24. līnijā satiksmes kustība norit vienā joslā.
Konklāvs
Konklāvs ( (slēgta telpa); con claudere (kopā ieslēgti)) ir vēlēttiesīgu kardinālu sapulce, kuras mērķis ir Romas pāvesta ievēlēšana, balstoties uz apstiprinātu vēlēšanu sistēmu.
Vēsture
Sākotnēji nebija noteiktas kārtības pāvesta ievēlēšanai. Pirmajā gadu tūkstotī pats Romas pāvests noteica savu pēcteci. Vēlāk garīdznieki un tauta ievēlēja pāvestu. Pāvests Nikolajs II 1059. gadā izsludināja dekrētu, balstoties uz kuru pāvestu varēja ievēlēt tikai kardināli, bet ne vienmēr tas īstenojās. Pašreizējo kārtību nostiprināja pāvests Gregors X, kurš 1271. gadā tika ievēlēts par pāvestu, klāt neatrodoties un neesot iesvētītam par priesteri. Viņa valdīšanas laikā 1274. gadā tika sasaukts Lionas koncils, kurā panāca vienošanos par turpmāku pāvesta vēlēšanu konklāvā, reformējot ievēlēšanas kārtību un nosakot noteiktu vietu — slēgtu telpu konklāva norisei. No šī laika konklāvs ir baznīcas iekšējās kārtības neatņemama sastāvdaļa. Vēlāk citu pāvestu vadībā konklāva noteikumi tika vairākkārt papildināti. Pāvils VI 1970. gadā noteica, ka konklāvā var piedalīties kardināli, kuri nav sasnieguši 80 gadu vecumu.
Čārlzs Sendss
Čārlzs Edvards Sendss (en; dzimis, miris ) bija amerikāņu golferis un tenisists. Startējis 1900. gada un 1908. gada vasaras olimpiskajās spēlēs. Pirmais olimpiskais čempions golfa turnīrā.
Konklāvs
Vēlēšanas
Konklāvs norit Vatikānā, īpaši paredzētā un aizsargātā tā sektorā. Parasti konklāvs sākas 15 līdz 20 dienas pēc pāvesta nāves vai atteikšanās no amata. Pēc likuma kardināliem jāsanāk uz konklāvu ne vēlāk kā pēc 20 dienām pēc pāvesta nāves vai atteikšanās. Kardināli vēlētāji konklāva laikā pēc pāvesta Jāņa Pāvila II gribas dzīvo Svētās Martas namā (Domus Sanctae Martae), kas tika uzcelta 2003. gadā. Kā Svētās Martas Māja, tā arī vēlēšanu vieta — Siksta kapela konklāva laikā ir slēgtas nepiederošām personām, kas balstās uz stingrām liturģijas un sodu normām, kuru mērķis ir kardinālu izolācija un jauna pāvesta ievēlēšana. Šīs telpas pārvalda kamerlengs. Pēc Baznīcas kanoniem, dodoties uz konklāvu, braucot vai ejot kājām, kardināli nedrīkst sarunāties. Visā konklāva laikā, kas sākas ar Svēto Misi, bet beidzas ar jauna pāvesta ievēlēšanu un var ieilgt pat vairākas nedēļas, kardināliem ir liegta sarakste, sakaru lietošana. Pieļaujama ir komunikācija savā starpā, bet ne ar ārpasauli. Konklāva laikā nenotiek nekādas koalīcijas vai vienošanās, ievēlēšana jānotiek pilnīgi brīvi.
Čārlzs Sendss
Biogrāfija
Sendss izglītību ieguva Kolumbijas koledžā, kuru viņš pabeidza 1887. gadā. Augstskolas laikā viņš spēlēja golfu un tenisu. 2018. gadā viņš tika uzņemts augstskolas sporta slavas zālē.
1900. gada vasaras olimpiskajās spēlēs Parīzē startēja golfa un tenisa sacensībās. Viņš golfa vīriešu turnīrā kļuva par pirmo olimpisko čempionu šajā disciplīnā. Šajās olimpiskajās spēlēs viņš startēja arī trijās tenisa disciplīnās. Vīriešu vienspēļu turnīrā pirmajā kārtā zaudēja britu tenisistam Haroldam Mahoni. Vīriešu dubultspēļu turnīrā viņš startēja kopā ar britu Arčibaldu Vordenu kā Jauktās komandas pārstāvji. Viņi ceturtdaļfinālā zaudēja citai Jauktajai komandai, kuru veidoja Makss Dekužī un Bezils de Garmendija.
Pēc 8 gadiem, 1908. gada vasaras olimpiskajās spēlēs, Londonā viņš startēja Jeu de paume, kur viņš ieguva dalīto 9. vietu, jo pirmajā kārtā zaudēja britu sportistam Justasam Mailsam.
Konklāvs
Vēlēšanas
Sākotnēji pāvesta ievēlēšanai bija nepieciešams tikai balsu vairākums. 2007. gadā pāvests Benedikts XVI mainīja vēlēšanu kārtību, nosakot, ka nepieciešamas divas trešdaļas balsu plus viena balss.
Trakie Tūņi. Piedzīvojumi turpinās
"Trakie Tūņi. Piedzīvojumi turpinās" (en) ir 2003. gadā uzņemta amerikāņu animācijas komēdija, kurā ir piedalījušies Brendans Freizers, Džena Elfmane, Timotijs Daltons, Džoana Kusaka, Bils Goldbergs, Hetere Locklear, Stīvs Mārtins un pārējie Looney Tunes tēli. Filmas režisors ir Džo Dante. Filma tika izdota 2003. gada 14. novembrī sadarbībā ar Warner Bros.
Konklāvs
Vēlēšanas
Balsot par jauna pāvesta ievēlēšanu ir kardinālu pienākums, nevis tiesības. Katrs kardināls vēlēšanu kartē ieraksta tā kardināla vārdu, kuru vēlas, lai viņš kļūtu par pāvestu. Rekomendē to ierakstīt neatpazīstamā rokrakstā. Pēc vārda ierakstīšanas vēlēšanu karte tiek iemesta speciālā urnā. Ja, izšķirojot visu kardinālu iemestās vēlēšanu kartes, balsu skaits kāda kardināla ievēlēšanai nav pietiekams, tās sadedzina, piejaucot speciālu vielu, iegūstot melnus dūmus, īpašā Siksta kapelas krāsnī, kuras skurstenis paceļas virs kapelas jumta. Vēlāk noteiktā laikā atkārtojas vēlēšanu kārta ar jaunu vēlēšanu karšu izdali kardināliem. Ja sasniegts nepieciešamais balsu skaits jauna pāvesta ievēlēšanai, vēlēšanu kartes arī sadedzina krāsnī un virs skursteņa redzami balti dūmi. Tādā veidā ticīgie uzzina vēlēšanu rezultātu un gaida jaunā pāvesta parādīšanos.
Konklāva laikā balsošana notiek divas reizes dienā no rīta un pēcpusdienā. Ja nav sasniegts nepieciešamais balsu skaits, kardināli balso vēlreiz. Pēc trijām dienām, ja to laikā nav ievēlēts pāvests, paredzēta viena diena atpūtai, ko kardināli pavada Svētās Martas namā savās cellēs. Tad seko 7 dienu vēlēšanu cikls, pēc kuras seko viena diena atpūtai. Ja līdz šim laikam pāvests nav ievēlēts, kamerlengs aicina kardinālus izteikt viedokli kā turpināt vēlēšanas, kura laikā iespējams vienoties par absolūto vairākumu – 50 procentu balsu plus viena balss.
Pāvestam ievēlēšana ir tikai jāpieņem, balstoties uz Kanoniskā Likuma 332 kanonu, jo jau ar bīskapa ordināciju viņš ir piekritis būt par bīskapu un konsekrēts. Konklāvā esošs bīskaps kardināls tiek ievēlēts tikai par Romas bīskapu jeb pāvestu. Viņam tiek jautāts: "Vai tu pieņem?" un "Kā tu vēlies būt saukts?" Pēc pāvesta ievēlēšanas, ievēlētais kardināls notur pirmo Svēto Misi Siksta kapelā kā jaunais pāvests, kam seko kamerlinga paziņojums ticīgajiem Habemus Papam jeb izsludināšana, ka ir jauns pāvests, kam seko jaunā pāvesta uzruna un svētība tautai no Svētā Pētera bazilikas balkona. Teorētiski pēc Baznīcas likumiem par pāvestu var kļūt jebkurš katoļticīgs neprecēts vīrietis, bet praktiski par pāvestu tiek ievēlēts kāds no kardināliem. Pāvesti vairs netiek kronēti, inaugurācija un ingress notiek Laterāna bazilikā Romā.
2015. gada Latvijas kausa izcīņa orientēšanās sportā
2015. gada Latvijas kausa izcīņa orientēšanās sportā bija Latvijas Orientēšanās federācijas organizēts orientēšanās sacensību seriāls, kas 2015. gadā sastāvēja no 18 posmiem un notika no aprīļa līdz oktobrim. Sacensību kopvērtējumā tika noskaidroti Latvijas kausa ieguvēji 34 vecuma un meistarības grupās, tostarp arī vīriešu un sieviešu elites grupās, kurās par uzvarētājiem kļuva Andris Jubelis un Kristīne Bertuka. Atsevišķi tika organizēts arī Sprinta kauss un Stafešu kauss.
Latvijas kausa posmu uzvarētāji elites grupās
Piezīme: Latvijas kausa izcīņā piedalās tikai LOF datu bāzē reģistrētie sportisti, tādēļ tajās sacensībās, kur uzvarējuši ārvalstu sportisti, nosaukts arī labākais Latvijas pārstāvis.
Jevgeņijs Fomičovs
Jevgeņijs Fomičovs (ru; dzimis ) — krievu šaha problēmists, FIDE starptautiskais lielmeistars šaha kompozīcijā (2019).
Šaha kompozīcija
Sastāda dažādu žanru uzdevumus. Čehu skolas piekritējs. FIDE starptautiskais lielmeistars un starptautiskais tiesnesis šaha kompozīcijā.
Piemērs
Uzdevuma risinājums:
Gaidars
Gaidars var būt:
Jurijs Arhipkins
Jurijs Arhipkins (ru; dzimis Maskavā) ir Krievijas šahists, kas no 1973. gada līdz 1984. gadam dzīvoja Liepājā.
Biogrāfija
Šahu sācis spēlēt būdams skolnieks. PSRS sporta meistarkandidāta normu šahā izpildījis 1967. gadā, bet par PSRS sporta meistaru šahā kļuvis 1974. gadā. Divkārtējs sporta biedrības "Dinamo" Maskavas pilsētas čempions (1969, 1971). 1972. gadā Liepājā Maskavas komandas sastāvā uzvarējis sporta biedrības "Dinamo" komandu čempionātā.
Dzīvojot Liepājā piecas reizes kļuvis par pilsētas čempionu šahā (1973, 1974, 1975, 1977, 1978). Vairākkārt piedalījies Latvijas šaha čempionātos, kuros labāko panākumu guvis 1976. gadā, kad izcīnījis 3. vietu, turklāt šajā turnīrā pēc desmit kārtām bijis pārliecinošs līderis ar astoņiem punktiem un tikai zaudējumi pēdējās trīs kārtās lieguši sasniegt vēl augstāku vietu. Sporta biedrības "Dinamo" individuālajos čempionātos bijis laureātu skaitā: 1974. gadā Sočos - 3. vieta, 1978. gadā Mogiļevā - dalīta 2.-4. vieta, 1980. gadā - dalīta 2.-4. vieta. 1978. gadā pārstāvējis sporta biedrības "Dinamo" komandu PSRS kausa izcīņā šahā. 1978. gadā uzvarējis starptautiskajā šaha turnīrā Albenā (Bulgārija).
Ir sastādījis šaha etīdes. 1977. gadā viena no tām publicēta centrālajā PSRS šaha žurnālā Shakhmati v SSSR.
Kopš 2008. gada šaha turnīros piedalās reti.
Rocova
Rocova ir ciems Rundēnu pagastā, Ludzas novadā. Atrodas 286 km attālumā no Rīgas.
Apdzīvotā vieta atrodas pie autoceļa V566.
Vāļukalns
Vāļukalns, arī Vāļi, ir ciems Cēsu novada Drabešu pagastā. Atrodas pagasta ziemeļu daļā 12 km no pagasta pārvaldes Ausmās, 4 km no novada centra Cēsīm un 90 km no Rīgas..
Apdzīvotā vieta atrodas uz dienvidiem no Cīrulīšiem, netālu no Gaujas.
Klaivs Ouens
Klaivs Ouens (en, dzimis ) ir angļu aktieris.
Savu atpazīstamību ieguvis ar lomu ITV seriālā Chancer no 1990. līdz 1991. gadam. Kritiķu atzinību ieguvis ar filmu Close My Eyes (1991), savukārt starptautisku atpazīstamību ieguvis, piedaloties filmā Croupier (1998). 2005. gadā ieguvis Zelta globusa un BAFTA kino balvu, kā arī nominēts Amerikas Kinoakadēmijas balvai par lomu romantiskajā drāmā "Tuvāk" (2004).
Piedalījies arī tādās filmās kā "Gosforda parks" (2001), "Borna personības noslēpums" (2002), "Grēku pilsēta" (2005), "No sliedēm" (2005), "Insaiders" (2006), "Cilvēces bērns" (2006), "Starptautiskie darījumi" (The International, 2009) un "Dvīnis" (2019).
Vienkupra kamielis
Vienkupra kamielis jeb dromedārs (Camelus dromedarius) ir liela auguma kamieļu dzimtas (Camelidae) pārnadzis, kuram uz muguras ir viens kupris. Nav īsti zināms, kur vienkupra kamielis ir ticis domesticēts. Iespējams, tas pirmo reizi izmantots kā mājdzīvnieks Somālijā vai Arābijas pussalā pirms apmēram 4000 gadiem. Līdz mūsdienām nav izdzīvojusi vienkupra kamieļa savvaļas forma. Pasaulē mājo apmēram 15 miljoni vienkupra kamieļu, kuri visi ir mājdzīvnieki vai mājas kamieļu pēcteči, pat, ja tie dzīvo savvaļas apstākļos, piemēram, Austrālijas savvaļas kamielis.
Sugas zinātniskais vārds dromedarius atvasināts no grieķu valodas vārda dromas, kas latviski nozīmē ātrs skrējējs.
Izplatība
Lielākā daļa vienkupra kamieļu populācijas dzīvo Āfrikas Sahāras tuksneša un Arābijas pussalas reģionā, bet tie tiek audzēti visās Āzijas rietumu valstīs līdz Centrālāzijai. Turklāt visi Āfrikā dzīvojošie kamieļi ir vienkupra kamieļi, no kuriem 84% mājo Somālijā, Etiopijā, Sudānā, Džibutijā un Kenijā. Āfrikas populācija kopumā sastāda 60,1% no visiem vienkupra kamieļiem. Somālijas pussalā to izplatības dienvidu robeža sasniedz 2° dienvidu paralēli. Šajā reģionā gadā nolīst 550 mm. Vienkupra kamieļa izplatība pārklājas ar divkupru kamieļa izplatību Afganistānā, Pakistānā un Āzijas dienvidrietumos, tomēr vienkupra kamieļi tiek audzēti reģionos, kuros netiek audzēti divkupru kamieļi un otrādi. Šo tradīciju var skaidrot ar faktu, ka Sīrijas un Arābijas tuksnešu nomadu tautas priekšroku dod vienkupra kamieļiem, bet Āzijas centrālā reģiona tautas divkupru kamieļiem.
Evolūcija
Vissenākais zināmais kamieļu priekštecis — Protylopus — ir dzīvojis Ziemeļamerikā eocēna sākumā. Tas bija maza auguma kamielis, daudz mazāks par mūsdienu kamieļiem. Pliocēna un pleistocēna mijā senie kamieļi šķērsoja Beringa šaurumu un nokļuva Āzijā, vēlāk izplatoties rietumu virzienā uz Eiropu un Āfriku. Pleistocēna epohā vienkupra kamieļa priekšteči jau bija plaši izplatīti Tuvajos Austrumos un Ziemeļāfrikā.
Aizvēsturisko kamieļu fosilijas ir atrastas Indijā, Sibīrijas rietumos, Ķīnā, Azovas jūras reģionā un Melnās jūras ziemeļu krastā, kā arī Āfrikā. Vienkupra kamielis, iespējams, cēlies Arābijā, jo senākās šīs sugas fosilijas, apmēram 9000 gadus vecas, ir atrastas Sarkanās jūras dienvidu krastā Saūda Arābijā.
Vēsture
Vienkupra kamielis tika domesticēts pirms apmēram 4000 gadiem Arābijas dienvidos vai centrālajā daļā. Pastāv arī alternatīvs viedoklis, ka vienkupra kamielis ticis domesticēts Somālijā. Nomadu tautām par populāru mājdzīvnieku tas kļuva 9. — 10. gadsimtā pirms mūsu ēras. Par vienkupra kamieli ir atrodamas ļoti senas rakstiskas liecības, piemēram, Radīšanas grāmatā rakstīts, ka nomadu tautas lietojušas vienkupra kamieli jau vairākus simtus gadu un, visticamākais, ka apzināts selekcijas darbs un vienkupra kamieļa iedalījums divās grupās atbilstoši to pielietojumam (nastu nesēji un jājamkamieļi) ticis ieviests jau senā pagātnē. Piemēram, mūsdienās jājamkamielis maksā apmēram četras reizes dārgāk kā nastu nesējs.
Plašs vienkupra kamieļa pielietojums iesākās pēc tam, kad arābi iekaroja Ziemeļāfriku. Tradicionāli arābi pārvietojās ar zirgiem un pirmsākumos kamieļus izmantoja kā nastu nesējus ceļojumam pa tuksnesi. Arābi, ienākot Ziemeļāfrikā un izmantojot vienkupra kamieli, pirmo reizi vēsturē šķērsoja Sahāras tuksnesi. Reģionos, kuros audzēja vienkupra kamieli, cilvēki izmantoja arī kamieļu pienu un gaļu.
Izskats un īpašības
Vienkupra kamielim ir garš, izliekts kakls, dziļas, šauras krūtis un uz muguras viens kupris, kura saistaudos uzkrājas tauki — barības rezerves nebaltām dienām. Kupra lielums ir atkarīgs no kamieļa barošanās iespējām, tas kļūst mazāks, samazinoties barības daudzumam, kā arī badošanās apstākļos. Vienkupra kamieļa lūpas ir biezas un piemērotas asu, dzeloņainu augu plūkšanai. Tam ir raksturīgs karameļu brūns vai smilšu dzeltens kažoks, lai gan var būt arī ļoti tumši brūni, gandrīz melni īpatņi vai gandrīz balti. Matojums uz pakakles, pleciem un kupra aug garāks kā uz pārējā ķermeņa. Vienkupra kamielim ir garas kājas un katrai pēdai divi pirksti. Platās pēdas kā visiem biezpēdaiņiem ir piemērotas ceļošanai pa karstām smiltīm, tomēr pēdas var viegli savainot ar asiem akmeņiem un tās ļoti slīd slapjā, dubļainā laikā. Atšķirībā no daudziem citiem četrkājainajiem zīdītājiem vienkupra kamielis ejot paceļ vienas puses priekškāju un pakaļkāju, pēc tam otras puses kājas, tādējādi tas ejot šūpojas no viena sāna uz otru. Līdzīga gaita ir arī žirafēm. Tēviņam ir mīkstas aukslējas, kas riesta laikā nokarājas kā sārta soma, un ir redzama mutes kaktiņos, tādējādi piesaistot mātīšu uzmanību. Mīkstās aukslējas mutes kaktiņos nezinātāji mēdz uzskatīt par mēli. Lai aizsargātu acis no smiltīm, vienkupra kamielim ir ļoti biezas skropstas un kuplas uzacis, bet lai maksimāli saglabātu sevī ūdeni, kamielis spēj mainīt ķermeņa temperatūru (min. 34 °C, maksim. 41,7 °C). Vienkupra kamielim ir ļoti laba redze un oža.
Piemērošanās dzīvei tuksnesī
Vienkupra kamielim ir vairākas īpašības, kuras atvieglo tā dzīvi tuksnesī. Tās ir kuplās uzacis un dubultrindu biezās skropstas, kas sargā acis, spēja cieši noslēgt nāsis, neļaujot smiltīm iekļūt elpošanas orgānos un samazinot ūdens izgarošanu no ķermeņa. Uzņemto ūdeni tas saglabā arī izmainot ķermeņa temperatūru, turklāt nieres, lai veiktu savu attīrīšanas funkciju, izmanto ļoti maz ūdens. Kamieļi mēdz saspiesties viens pie otra ne tikai, lai taupītu siltumu, bet arī, lai nesakarstu. Vienkupra kamielis spēj izdzīvot pat tad, kad ķermenis zaudējis vairāk kā 30% no ūdens, citiem zīdītājiem tas nozīmē nāvi. Kad gaisa temperatūra ir 30—40 °C, vienkupra kamielim nepieciešams padzerties vismaz ik pēc 10—15 dienām. Tikai, ja karstums kāpj vēl augstāk, tam nepieciešams padzerties ik pēc 4—7 dienām. Nonākot pie ūdens krātuves, kamielis vienas minūtes laikā spēj izdzert 20 l ūdens. Viens no dzīvības kritiskiem parametriem ir sakarsušas smadzenes. Ir noskaidrots, ka kamieļa smadzenes ir apasiņotas ar kompleksu, blīvu un smalku asinvadu sistēmu, kas spēj atdzesēt smadzenes pat vislielākajā saulē.
Kamieļa kuprī atrodas apmēram 36 kg tauku, kurus nepieciešamības gadījumā gremošanas sistēma sadala tādējādi, ka organisms iegūst gan ūdeni, gan enerģiju. Ja kupris ir neliels, smagos apstākļos īpatnim var novērot badošanās pazīmes. Šādos apstākļos kamieļi sāk ēst jebko, zivis un kaulus ieskaitot, kā arī tie sāk dzert jūras ūdeni.
Uzvedība
Vienkupra kamieļi grupējas nelielos barus, kurus veido dominantais tēviņš un mātītes, apmēram 20 īpatņi. Bars kopīgi barojas un atpūšas cieši piesgūlušies viens pie otra. Pārējie tēviņi veido vecpuišu barus vai ir vientuļnieki. Grupas nav teritroriālas un dabīgos ganību apstākļos, meklējot ūdeni un barības resursus, tās apvienojas lielos baros, kuros var būt vairāk kā 100 īpatņi. Lai arī kopumā kamieļi ir miermīlīgi, riesta laikā tēviņi kļūst ļoti agresīvi, tēviņi nenoguruši cīnās par sava bara mātītēm. Uzvarējis ir tas tēviņš, kas otra tēviņa galvu ir ielicis starp savām kājām un nostājies ar savu ķermeni tai pāri. Šajā laikā tēviņi praktiski ir nevadāmi, to asinīs spēcīgi paaugstinās androgēnu (steroīdo hormonu) līmenis. Ārpus vairošanās sezonas bara dominantais tēviņš citus tēviņus no savām mātītēm atvaira, stāvot tām priekšā, staigājot turpu šurpu un neļaujot svešam tēviņam kontaktēt ar mātītēm. Vienkupra kamieļi labi orientējas vidē un atceras savas "mājas", īpaši labi orientējas mātītes, kuras atcerās vietas, kur tām dzimuši mazuļi. Visbīstamākie dzīves apstākļi ir vientuļajiem tēviņiem, jo tos apdraud dažādi plēsēji, piemēram, vilki, lauvas, tīģeri un cilvēki. Kamieļus ļoti bieži savaino autoavārijās.
Barība
Vienkupra kamielis ir zālēdājs un barojas ar visa veida augiem, kādus var tuksnesī atrast. Sahārā tās ir apmēram 332 dažādas augu sugas, ar kurām barojas vienkupra kamielis, piemēram, akācijas, balandas un sālszāles. Vislielākā dažādība ir dažādiem asiem un dzelkšņainiem augiem, kas sastāda 70% no visas apēstās barības vasarā un 90% ziemā. Kamēr kamielis sakožļā durstīgu augu, tas muti tur atvērtu. Katru augu tas sakožļā pirms norīšanas apmēram 40 — 50 reizes.
Reprodukcija
Vienkupra kamieļa mātītes dzimumbriedumu sasniedz 3 gadu vecumā, bet pirmo reizi pārojas 4 vai 5 gadu vecumā. Arī tēviņi dzimumbriedumu sasniedz 3 gadu vecumā, bet spēka gadus sasniedz 6 gadu vecumā. Riesta laiks vienkupra kamieļiem ir ziemā, maksimumu sasniedzot lietus sezonā. Ja mātīte nesapārojas, tā meklējas atkārtoti. Viena meklēšanās ilgst tikai dažas dienas. Vairošanās sezonas laikā tēviņi ne tikai iezīmē teritoriju ap mātītēm, bet apšļāc ar urīnu arī savas astes. To mutes kaktiņos var redzēt sārtās, mīkstās aukslējas, kā arī tiem pastiprināti izdalās siekalas. Viens otru tie cenšas iespaidot ar pēc iespējas lielāku augumu, maksimāli izslienoties un cenšoties atrasties pēc iespējas augstāk kā pretinieks, vienlaicīgi tie izdod zemas skaņas, atliecot kaklus.
Grūsnības periods ilgst 15 mēnešus, piedzimstot vienam kamielēnam. Drīz pēc piedzimšanas mazulis spēj sekot savai mātei. Māte par savu mazuli rūpējas 1 — 2 gadus. Vienkupra kamielis vidēji dzīvo līdz 40 gadu vecumam, bet saudzīgos apstākļos, piemēram, zoodārzā pat līdz 50 gadiem.
Hibrīdi ar divkupru kamieļiem
Hibrīdi starp vienkupra un divkupru kamieli tika iegūti jau senā pagātnē pirms mūsu ēras. Hibrīdiem ir vai nu viens, iegarens kupris, kas noliecies nedaudz uz sāniem, vai divi kupri, no kuriem viens ir izteikti mazāks. Hibrīdi ir lielāki un spēcīgāki nekā to vecāki, tie spēj nest smagākas nastas, tādēļ ir iecienīti kā nastu nesēji. Hibrīda mātīti var sapārot ar divkupru kamieļa tēviņu un iegūt kvalitatīvus otrās paaudzes hibrīdus. Ja pārošanā izvēlas citādus partnerus, pēcnācēji parasti ir ļoti agresīvi vai maza auguma un vāji.
Vienkupra kamielis un cilvēks
Savā izplatības reģionā vienkupra kamielis visbiežāk tiek izmantots kā nastu nesējs. Atšķirībā no zirgiem tie spēj vienlaicīgi nest gan kravu, gan pašu jātnieku. Viens kamielis var nest 159 – 295 kg kravas ar ātrumu 24 km/h vairākas stundas no vietas. Kravu nešanai tos sāk izmantot no 5 gadu vecuma. Kravas smagumu jaunam kamielim pieaudzē pakāpeniski un pilnu kravu tas spēj nest 6 gadu vecumā. Vienkupra kamielis ir pacietīgs un miermīlīgs, to ie vieglāk apmācīt un pieradināt kā liellopus. Vienkupra kamieļus apmāca arī vilkt ratus vai arklu, bet šādā darbā to nenodarbina ilgāk par 6 stundām. Vienkupra kamieļa matojums ir ļoti viegls un vienlaicīgi izturīgs, to izmanto vilnas izstrādājumu pagatavošanai, īpaši smalka un mīksta ir jauno kamieļu līdz 2 gadu vecumam pavilna.
Piena izmantošana
Kamieļu piens ir viens no galvenajiem pārtikas produktiem nomadu tautām. Atkarībā no dzīves apstākļiem un izplatības reģiona mainās izslauktā piena daudzums. Piemēram, Adalā no kamieļiem izslauc ne vairāk par 10,4 kg, bet Pakistānā 14,1 kg. Dažos reģionos kamieli slauc tikai vienu reizi dienā (Arābijā), bet citos līdz sešām reizēm (Etiopijā). No kamieļu piena nevar izgatavot biezpienu, bet tiek izgatavoti sieri, cietos sierus ieskaitot.
Ģenētika
Kamieļiem ir 74 hromosomas un tās veido 37 hromosomu pārus.
Novalukomļa
Novalukomļa jeb Novolukomļa  ir pilsēta Baltkrievijā, Vitebskas apgabalā, Čašņiku rajonā, pie Lukomļas ezera.
Vēsture
Pilsēta sākusi attīstīties līdz ar termoelektrostacijas būvi kā Pioņerskas ciemats.
Andrejs Končalovskis
Andrejs (Androns) Končalovskis (Mihalkovs-Končalovskis) (ru; dzimis Maskavā) ir padomju un krievu kinorežisors un scenārists, politiķis un sabiedriskais darbinieks. KPFSR Tautas skatuves mākslinieks (1980), Krievijas kinomākslas akadēmijas "Nika" prezidents. Plaši pazīstams arī ar savām ASV uzņemtajām filmām.
Končalovskis sarakstījis 34 scenārijus, bijis 27 filmu režisors, iestudējis 8 teātra izrādes, tai skaitā 5 operas, sarakstījis sešas grāmatas un vairāk nekā simts publikācijas periodiskajos izdevumos (pēc 2013. gada maija datiem).
Novalukomļa
Ekonomika
Pilsētā atrodas Baltkrievijas jaudīgākā elektrostacija - Novalukomļas TES.
Cilvēki
Pēc nacionālā sastāva pilsētas iedzīvotāji ir baltkrievi (68,7%), krievi (12,3%), tatāri (9%) un lietuvieši (3,6%).
Andrejs Končalovskis
Biogrāfija
Andrejs Končalovskis dzimis 1937. gada 20. augustā Maskavā. Viņa tēvs bija pazīstams padomju rakstnieks Sergejs Mihalkovs, māte Natālija Končalovska bija tulkotāja un dzejniece. Andreja jaunākais brālis ir Ņikita Mihalkovs. Andrejs mācījies klavierspēli mūzikas skolā. 1957. gadā iestājies Maskavas Valsts konservatorijā, mācījies tur līdz 1959. gadam, tomēr to nav pabeidzis. Iestājies Vissavienības Valsts kinematogrāfijas institūtā (ВГИК), 1964. gadā pabeidzis režisora fakultāti pie Mihaila Romma.
Lai arī dzimis ar vārdu Andrejs, savas radošās darbības sākumā Končalovskis sāka izmantot vārdu "Androns". Viņš arī pieņēma dubultuzvārdu Mihalkovs-Končalovskis. Vēlāk, 1990. gadu vidū viņš sāka atkal dažkārt saukties par Andreju Končalovski, bet no 2009. gada šādu vārdu sāka izmantot pastāvīgi, tas parādās arī viņa oficiālajā mājaslapā.
Andreja Končalovska pirmā filma bija "Pirmais skolotājs" (Первый учитель, 1965) pēc Čingiza Aitmatova stāsta motīviem. 1969. gadā pirmoreiz pievērsās krievu klasikai, uzņemot filmu "Muižnieku ligzda" pēc I. Turgeņeva tāda paša nosaukuma stāsta. Viņa nākamā filma bija A. Čehova stāsta "Tēvocis Vaņa" ekranizējums (1970). Šī bija pirmā Končalovska filma, kas tika augstu novērtēta ārpus PSRS robežām. Arī nākamās filmas — "Romance par mīlētājiem" (1974), "Sibiriāde" (1979) tika augstu vērtētas un saņēma starptautisko kinofestivālu balvas.
1980. gadā Končalovskis pārcēlās uz ASV un sāka strādāt Holivudā. Starp tā laika pazīstamākajiem darbiem ir viņa filmas "Marijas mīļākie" (Maria's Lovers, 1984) ar Nastasju Kinsku galvenajā lomā, "Bēgošais vilciens" (Runaway Train, 1985) pēc Akira Kurosavas stāsta un asa sižeta filma "Tango un Kešs" (Tango & Cash, 1989) ar Silvestru Stalloni un Kurtu Raselu galvenajās lomās. Končalovskis uzņēmis arī Itālijas, ASV un PSRS kopražojuma filmu Ближний круг (The Inner Circle, 1991). 1990. gadu sākumā Končalovskis atgriezās Krievijā, uzņēma dažas filmas, bet 1997. gadā viņš atkal strādāja ASV pie TV miniseriāla The Odyssey, kas guva plašu ievērību. Seriāls uzņemts pēc Homēra eposa motīviem, galveno lomu tēlo Armands Asante.
Pēc tam Končalovskis uzņēmis tādas filmas kā "Muļķu nams" (Дом дураков, 2002), The Lion In Winter (TV filma, 2003), Глянец (2007), "Riekstkodis 3D" (2010), Белые ночи почтальона Алексея Тряпицына (2014), Battle for Ukraine (Битва за Украину, dokumentālā filma, 2014), "Paradīze" (Рай, 2016), Il peccato (2019), "Dārgie biedri!" (Дорогие товарищи!, 2020).
Omuļi
Omuļi ir ciems Valkas novada Ērģemes pagastā. Atrodas pagasta ziemeļu daļā 10,9 km no pagasta centra Ērģemes, 23,8 km no novada centra Valkas un 175,3 km no Rīgas.
Apdzīvotā vieta atrodas pie autoceļu V256 (Ērģeme–Igaunijas robeža) un V230 (Omuļi–Kurģi) krustojuma.
Alfs Remzijs
Sers Alfreds Ernests Remzijs (en, dzimis, miris ) bija Anglijas futbolists un futbola treneris. Spēlējis aizsarga pozīcijā, bijis Anglijas futbola izlases dalībnieks.
Klubu līmenī spēlējis Southampton un Tottenham Hotspur. 1951. gadā ar Tottenham Hotspur komandu kļuvis par Anglijas čempionu. Anglijas futbola izlasi pārstāvējis no 1948. līdz 1953. gadam, kopumā 32 mačos gūstot 3 vārtus. Piedalījies 1950. gada FIFA Pasaules kausā.
Savu spēlētāja karjeru beidzis 35 gadu vecumā, lai sāktu trenēt Ipswich Town, kas spēlēja pēc spēka trešajā līgā. Uzvarējis gan pēc spēka trešajā, gan pēc spēka otrajā Anglijas līgā. 1962. gadā aizvedis komandu arī līdz Anglijas čempionu titulam. 1963. gadā kļuvis par Anglijas futbola izlases galveno treneri. 1966. gadā aizvedis izlasi līdz triumfam 1966. gada FIFA Pasaules kausā. Savu darbu zaudējis, kad izlase nespēja kvalificēties 1974. gada FIFA Pasaules kausam. Vēlāk vadījis arī Birmingham City un bijis Grieķijas kluba Panathinaikos tehniskais direktors.
Spēlētāja karjera
Tottenham Hotspur
Trenera karjera
Ipswich Town
Anglija
Šahi
Šahi ir pilsēta Slovākijā, Nitras apgabala Levices apriņķī pie Ipeļas upes pie valsts robežas ar Ungāriju.
Cilvēki
2001. gadā vairums pilsētas iedzīvotāju bija ungāri (62,2 %), dzīvoja arī slovāki (34,57 %). Pēc reliģiskās pārliecības - katoļi (84,06 %), nereliģiozi (6,87 %), luterticīgie (3,46 %).
Šahi ir spāņu futbola trenera Ferdinanda Daučīka (Ferdinand Daučík, 1910-1986) dzimtā pilsēta.
Mario Bertoks
Mario Bertoks (hr;, Zagreba — , Zagreba) bija Horvātijas starptautiskais meistars šahā (1957).
Biogrāfija
1950. gadu beigās un 1960. gadu sākumā bijis viens no Dienvidslāvijas spēcīgākajiem šahistiem. Divas reizes (1956, 1964) uzvarējis Horvātijas šaha čempionātos. 1960. gadā Ļubļanā kļuvis par Dienvidslāvijas šaha čempionāta sudraba laureātu. 1962. gadā piedalījies arī Pasaules čempiona nosaukuma šahā izcīņas cikla starpzonu turnīrā Stokholmā, kurā ieņēmis 18. vietu. Par rezultātiem turnīros FIDE 1957. gadā Bertokam piešķīrusi starptautiskā meistara (IM) nosaukumu.
Vairākkārt pārstāvējis Dienvidslāvijas komandu lielākajos komandu šaha turnīros:
Bijis precējies ar aktrisi Semku Sokoloviču-Bertoku (1935–2008). Gājis bojā peldoties Jarunas ezerā Zagrebas apkaimē.
Akimiski
Akimiski (en) ir neapdzīvota zema sala Kanādas vidienē. Administratīvi pieder Nunavutas teritorijas Kikiktālukas reģionam. 29. lielākā Kanādas sala. Nosaukums cēlies no krī valodas a-ka-mas-ki — ‘Zeme pāri ūdenim’.
Ģeogrāfija
Sala atrodas Džeimsa līča rietumos; 19 km platais Akimiski šaurums to šķir no Ontārio piekrastes. Sala zema, tās augstākais punkts 34 m vjl atrodas salas dienvidrietumos. Ainavā dominē tundra, daudz purvu. Piekrastē plaši sēkļi. 2/3 salas rietumu daļu aizņem 1941. gadā izveidotā putniem nozīmīga vieta Akimiski salas putnu rezervāts 3367 km² platībā.
Alberts Erniņš
Alberts Erniņš ( — 1985. gada marts) bija Latvijas politiķis. Bijis 4. Saeimas deputāts, Latvijas Jaunsaimnieku un sīkgruntnieku partijas biedrs.
Biogrāfija
Alberts Erniņš piedzima (pēc baznīcgrāmatas ieraksta — ) Krustpils pagasta Sietnieku ciema saimnieka Jēkaba Ierniņa un Annas dzimušas Vītoliņas ģimenē. . Bija tehniķis, dzelzceļa stacijas priekšnieka palīgs.
1931. gadā tika ievēlēts 4. Saeimā no Latvijas Jaunsaimnieku un sīkgruntnieku partijas saraksta. Parlamentā darbojās līdz Ulmaņa apvērsumam 1934. gada maijā, pēc kura apcietināts un nogādāts Liepājas koncentrācijas nometnē, kur pavadīja vairākus mēnešus. Padomju okupācijas laikā nodarbojās ar kokamatniecību.
Miris 1985. gada martā Rīgā.
Ziemeļmaķedonijas basketbola izlase
Ziemeļmaķedonijas basketbola izlase ir komanda, kas pārstāv Ziemeļmaķedoniju tādās starptautiskās basketbola sacensībās kā olimpiskās spēles, Pasaules čempionāts un Eiropas čempionāts.
Izlases lielākais panākums ir 9. vieta 2009. gada Eiropas čempionātā.
Pašlaik (2011. gada jūnijs) Ziemeļmaķedonijas izlase FIBA Pasaules izlašu rangā ieņem dalītu 47. vietu.
Veckārķi
Veckārķi ir apdzīvota vieta Valkas novada Kārķu pagastā. Izvietojušies Ķires satekupes Akmenes krastos pie autoceļa P22 1,9 km no pagasta centra Kārķiem, 28 km no novada centra Valkas un 149 km no Rīgas. Apdzīvotā vieta izveidojusies ap bijušās Veckārķu muižas (Alt-Karkel) centru. Muižas parks ir aizsargājams dabas piemineklis.
Mazais Princis (animācijas filma)
"Mazais Princis" (en) ir 2015. gada Francijas animācijas filma, kuras pamatā ir Antuāna de Sent-Ekziperī tāda paša nosaukuma grāmata. Filmas režisors ir Marks Osborns. Galvenos tēlus angļu valodā ierunājuši Džefs Bridžess, Reičela Makadamsa, Pols Rads, Bads Korts, Mariona Kotijāra, Benisio del Toro, Džeimss Franko, Rikijs Džervaiss, Pols Džamati, Railija Osborna, Alberts Brukss un Makenzija Foja. Filmas pirmizrāde notika Francijā.
Xbox Series X un Series S
Xbox Series X un Xbox Series S ir mājas videospēļu konsoles, kuras izstrādājusi Microsoft. Abas tika izlaistas 2020. gada 10. novembrī kā Xbox konsoles saimes ceturtā paaudze, kas pārņēma Xbox One saimi.
Xbox Series X ir augstākas klases aparatūra, un tā atbalsta augstākas displeja izšķirtspējas (līdz 8K izšķirtspējai), kā arī lielāku kadru ātrumu un reāllaika staru izsekošanu; tam ir arī ātrdarbīgs SSD disks, lai samazinātu ielādes laiku. Lētākais Xbox Series S izmanto to pašu procesoru, taču tam ir mazāk jaudīgs GPU, mazāk atmiņas un iekšējās atmiņas. Abas konsoles ir atpakaļ savietojamas ar daudzām iepriekšējās paaudzes Xbox spēlēm, kontrolieriem un piederumiem. Konsoles ir saderīgas arī ar spēļu abonēšanas pakalpojumu Xbox Game Pass, kā arī mākoņspēļu straumēšanas platformu Xbox Game Pass cloud platform.
Lāfanta
Lāfanta (de) ir 71 kilometru gara Dravas kreisā krasta pieteka Austrijas dienvidos, Karintijā un neliels posms augštecē Štīrijā.
Iztece no Lāfantezera Cirbickogela kalna nogāzē. Tek dienvidu-dienvidaustrumu virzienā. Ietek Dravā netālu no Slovēnijas robežas. Upes krastos atrodas Bādsanktleonharda Lāfentālē, Volfsberga, Sanktandre.
Ročāni
Ročāni ir ciems Aizkalnes pagastā, Preiļu novadā. Atrodas 216 km attālumā no Rīgas.
Šlītere
Ciemā atrodas Slīteres nacionālā parka administrācija, 1850. gadā būvētā Šlīteres bāka un muzejs.
Jaunzosuļi
Jaunzosuļi, agrāk Zosuļi, ir ciems Cēsu novada Nītaures pagastā. Atrodas pagasta centrālajā daļā 4 km no pagasta centra Nītaures, 23 km no Ausmās un 87 km no Rīgas.
Apdzīvotā vieta atrodas netālu no autoceļa V316, Mergupes krastā. Jaunzosuļos atrodas specializēts pansionāts klientiem ar īpašām vajadzībām un attīstības traucējumiem.
Zorans Džindžičs
Zorans Džindžičs (sr; dzimis, miris ) bija serbu politiķis.
Bija viens no Demokrātiskās partijas dibinātājiem, 1994. gadā kļuva par tās prezidentu. 20. gadsimta 90. gados bija viens no Slobodana Miloševiča administrācijas opozicionāriem. Bijis Belgradas mērs 1997. gadā. 2001. gadā kļuvis par Serbijas premjerministru pēc Miloševiča gāšanas. Vadības laikā mudināja Serbiju integrēties Eiropas struktūrās. 2003. gadā tika nogalināts atentātā, kuru paveica ar serbu mafiju saistītais bijušais īpašo spēku darbinieks Zvezdans Jovanovičs.